श्रम और रोजगार मंत्रालय अटल बीमित व्यक्ति कल्याण योजना आरंभ सुपर स्पेशियलिटी उपचार के लिए अर्हता शर्तों में छूटअंत्येष्टि व्यय में वृद्धि कर्मचारी राज्य बीमा (ईएसआई) निगम ने कल नई दिल्ली में केन्द्रीय श्रम एवं रोजगार राज्य मंत्री (स्वतंत्र प्रभार) श्री संतोष कुमार गंगवाल की अध्यक्षता में आयोजित 175वीं बैठक में बीमित व्यक्तियों एवं उनके आश्रितों को उपलब्घ कराई जाने वाली अपनी सेवाओं तथा लाभों में बेहतरी की दिशा में कुछ महत्वपूर्ण निर्णय लिए हैं। रोजगार पद्धति में बदलाव तथा भारत में रोजगार के वर्तमान परिदृश्य जो अनुबंध एवं अस्थायी कर्मचारियों के रूप में दीर्घकालिक रोजगार से निर्धारित अल्पावधि नियुक्ति में रूपांतरित हो गया है पर विचार करते हुए ईएसआई निगम ने कर्मचारी राज्य बीमा अधिनियम 1948 के तहत कवर किये जाने वाले बीमित व्यक्तियों (आईपी) के लिए अटल बीमित व्यक्ति कल्याण योजना नामक एक योजना को मंजूरी दी है।